बारें बरें परैन्त परमेशर रूड़ी दी बी सुनदा ऐ। आखर "मलाबी" दी बी सनोचदी ऐ। उदे अंदरा ‘मोती’ निकलदा ऐ पर सस्सू दी मैल अजें बी नेईं धुकदी। बुड्डी हून बी "मलाबी" ते उदे पुत्तरै गी इआं दिखदी ऐ जियां साह्न सूए टल्ले पासै दिखदा ऐ। ओ अपना चुल्ह-चौका बक्ख करी लैंदी ऐ। इस नमें तसीए गी जरना "मलाबी" लेई मुश्कल होई जंदा ऐ। इदा कारण शायद ए ऐ जे हून ओदा पक्ख तगड़ा होई गेदा ऐ। हून ओ ‘माता’ दे आसन उपर जाई बैठी दी ऐ। दूआ कारणा ऐ बी होई सकदा ऐ जे उदा ‘सबर-प्याला’ कण्डे तोड़ी भरोची गेदा ऐ। हून उदे’ च होर तसीए निं समीन्दे।